Nummijärvi

Nummijärvi on yksi Kauhajoen kuudesta maakirjakylästä. Se on keskittynyt Nummijärveksi nimetyn järven ympärille. Siihen kuuluvat Nummikosken, Nummijärven ja Koivumäen kylät.

Nummijärvellä käytiin Suomen sodan aikaan 1808 Nummijärven taistelu, josta on alueella pystytetty muistomerkki.

Nummijärven kylästä löytyvät seuraavat palvelut: oma sivukirkko, Nummikoti, leirintäalue ja leirintäalueen puoti jossa päivittäistavaroita. Kirkko ja Suomen sodan muistomerkki ovat kylän nähtävyyksiä. Nummikodilla on asuntoja, päiväkoti ja kylätupa. 

Nummijärven alueella järjestetään vuosittain monien muiden tapahtumien lisäksi Nummirock, joka on aikojen saatossa muuttunut koko kansan juhannusjuhlasta metallimusiikkia suosivaksi tapahtumaksi.

Lisäksi Nummijärven Ruuhinevalta löytyy kammikylä, jossa on 2 vapaassa käytössä olevaa saunaa ja yöpymistilat. Karvian ja Kauhajoen rajalla sijaitsee Alpon savanni.

Vuonna 2006 Nummijärvi valittiin vuoden eteläpohjalaiseksi kyläksi.

Lähteet

Kirjallisuutta 
Maaliuunilta Lapinkaivolle. Nummijärven kyläkirja. Toim. Erkki Kalliomäki. Kurikka 2000. Kirjan teksti vaikeasti luettavissa verkossa

Aiheesta muualla 

Nummijärven kotisivut

Kauhajoen kylät
Vuoden eteläpohjalaiset kylät